Важна правна забележка

|

52009PC0619

Предложение за решение на Съвета относно финансовите вноски от държавите-членки за финансиране на Европейския фонд за развитие през 2010 и 2011 г.  /* COM/2009/0619 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 4.11.2009COM(2009)619 окончателенПредложение заРЕШЕНИЕ НА СЪВЕТАотносно финансовите вноски от държавите-членки за финансиране на Европейския фонд за развитие през 2010 и 2011 г.ОБЯСНИТЕЛЕН МЕМОРАНДУМВъв Вътрешното споразумение и във Финансовия регламент за 10-ия ЕФР се предвижда нова процедура за поканите за вноски, с които държавите-членки финансират ЕФР. В съответствие с член 157 от Финансовия регламент тази нова процедура се прилага на практика за пръв път за вноските за 2009 финансова година.В съответствие с член 57, параграф 2 от Финансовия регламент настоящото предложение се отнася до:-  горната граница на годишната сума на вноската за 2011 финансова година;-  годишния размер на вноската за 2010 финансова година; както и-  размера на първата част от вноската за 2010 финансова година.В съответствие с член 57, параграф 7 от Финансовия регламент отделно се определя сумата, управлявана от Комисията, и сумата, управлявана от ЕИБ.В съответствие с член 145 от Финансовия регламент ЕИБ изпрати на Комисията актуализираните си прогнози за поетите задължения и плащанията по инструментите, които банката управлява.В съответствие с член 57, параграф 2 от Финансовия регламент Съветът трябва да се произнесе по това предложение до 15 ноември 2009 г., а държавите-членки трябва да платят първата част от вноската най-късно до 21 януари 2010 г.В член 58, параграф 2 от Финансовия регламент се предвижда, че поканите за вноски първо оползотворяват една след друга сумите, предвидени за предходни ЕФР. Следователно в поканите, свързани с настоящото предложение, става дума за суми по 9-ия ЕФР.Следва да се отбележи, че в съответствие с член 60, параграф 1 от Финансовия регламент, когато част от дължимата вноска не е изплатена до определения краен срок, от дадената държава-членка се изисква да плати лихва върху неизплатената сума. Условията на плащане на лихвата са определени в същия член.Предложение заРЕШЕНИЕ НА СЪВЕТАотносно финансовите вноски от държавите-членки за финансиране на Европейския фонд за развитие през 2010 и 2011 г.СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Вътрешното споразумение между представителите на правителствата на държавите-членки, заседаващи в рамките на Съвета, за финансирането и управлението на помощите, предоставени от Общността съгласно Финансовия протокол към Споразумението за партньорство между държавите от Африка, Карибите и Тихоокеанския басейн и Европейската общност и нейните държави-членки, подписано в Котону (Бенин) на 23 юни 2000 г., и за предоставянето на финансова помощ, предназначена за отвъдморските страни и територии, за които се прилагат разпоредбите на четвърта част от Договора за ЕО[1], и по-специално член 10, параграф 1 от него,като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно финансирането на помощта от Общността по многогодишната финансова рамка за периода 2008—2013 г. в съответствие със Споразумението за партньорство АКТБ—ЕО и за предоставянето на финансова помощ, предназначена за отвъдморските страни и територии, за които се прилагат разпоредбите на четвърта част от Договора за ЕО[2], и по-специално член 7 от него,като взе предвид Финансовия регламент от 18 февруари 2008 г., приложим за 10-ия Европейски фонд за развитие (наричан по-нататък „Финансов регламент за 10-ия ЕФР“)[3], и по-специално член 57, член 58, параграф 2 и член 157 от него,като взе предвид предложението на Комисията[4],като има предвид, че:1) В член 157 от Финансовия регламент за 10-ия ЕФР се предвижда, че предвидената в членове 57—61 от него процедура се прилага за пръв път през 2009 финансова година. В съответствие с тази процедура, до 15 октомври 2009 г. Комисията представя предложение относно а) горната граница на годишната сума на вноската за 2011 финансова година, б) годишния размер на вноската за 2010 финансова година; и в) размера на първата част от вноската за 2010 финансова година. Съветът взема решение по това предложение до 15 ноември 2009 г., а държавите-членки плащат първата част от вноската за 2010 година най-късно до 21 януари 2010 г.(2) В член 58, параграф 2 от Финансовия регламент за 10-ия ЕФР се предвижда обаче, че поканите за вноски първо се отнасят за сумите, предвидени за предходни ЕФР. Следователно е уместно да се отправи и покана за внасяне на средства по 9-ия ЕФР въз основа на член 10, параграф 1 от Вътрешното споразумение за 9-ия ЕФР.(3) В съответствие с член 145, параграф 1 от Финансовия регламент за 10-ия ЕФР Европейската инвестиционна банка изпрати на Комисията актуализираните си прогнози за поетите задължения и плащанията по инструментите, които банката управлява.ПРИЕ НАСТОЯЩОТО РЕШЕНИЕ:Член 1Горната граница на годишната сума на вноската за 2011 финансова година се определя на 3 950 000 000 EUR за Комисията и на 220 000 000 EUR за Европейската инвестиционна банка.Член 2Годишният размер на вноската за 2010 финансова година се определя на 3 500 000 000 EUR за Комисията и на 240 000 000 EUR за Европейската инвестиционна банка.Член 3Вноските, които държавите-членки плащат на Комисията и на Европейската инвестиционна банка като първа част от вноската за 2010 г., са посочени в таблицата в приложението.Член 4Настоящото решение се прилага от датата на своето приемане.Член 5Адресати на настоящото решение са държавите-членки, които правят вноски в 9-ия ЕФР.Съставено в Брюксел на … година.За СъветаПредседателПРИЛОЖЕНИЕПърва част от вноските за 2010 г. (в EUR)[pic][1] OВ L 317, 15.12.2000 г., стр. 355.[2] OВ L 247, 9.9.2006 г., стр. 32.[3] OВ L 78, 19.3.2008 г., стр. 1.[4] ОВ С […], […] г., стр. […].


               ЕВРОПЕЙСКА КОМИСИЯ
            Брюксел, 13.7.2016
            COM(2016) 462 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизирането на средства от фонд „Солидарност“ на Европейския съюз с цел предоставяне помощ на Гърция след земетресението, засегнало Йонийски острови през ноември 2015 г.

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Настоящото решение се отнася до мобилизирането на средства от фонд „Солидарност“ на Европейския съюз („Фондът“) в размер на 1 651 834 EUR вследствие на земетресение в Гърция. Посоченото мобилизиране ще бъде финансирано изцяло чрез частичното използване на бюджетните кредити за поети задължения и за плащания на стойност 50 000 000 EUR, които вече са записани в бюджета за 2016 г., поради което не се изисква коригиране на бюджета.

               2.ИНФОРМАЦИЯ И УСЛОВИЯ

               На 5 февруари 2016 г. Комисията получи заявление за Фонда за отпускане на финансова помощ във връзка с бедствие в Гърция (земетресение, засягащо региона на Йонийските острови, по-специално островите Левкада и Кефалония), настъпило на 17 ноември 2015 г. Комисията проучи щателно това заявление в съответствие с Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз
                  1
                (наричан по-нататък „Регламентът“), и по-специално членове 2, 3 и 4 от него. Най-важните елементи на оценката са обобщени по-долу.

               (1)Гърция подаде заявление за финансово подпомагане от Фонда на 5 февруари 2016 г. в рамките на 12-седмичния срок след първите регистрирани щети на 17 ноември 2015 г. (остров Левкада). Заявлението беше подадено като „регионално бедствие“ по силата на член 2, параграф 3 от Регламента. След запитване от Комисията беше представена актуализирана информация на 9 март 2016 г.

               (2)При подаване на заявлението си Гърция поиска авансово плащане от очакваната финансова помощ от Фонда. След предварителна оценка на заявлението, Комисията заключи, че условията съгласно член 4а от Регламента са изпълнени.

               (3)С Решение C(2016) 1772 на Комисията от 18 март 2016 г. беше предоставено авансово плащане в размер на 164 798 EUR, което представлява 10 % от очакваната финансова помощ от Фонда.

               (4)Гръцките органи първоначално оцениха общите преки щети на стойност 65 919 000 EUR. На 9 март 2016 г. гръцките органи представиха актуализирана версия на заявлението, като завишиха стойността на общите преки щети на 66 073 345 EUR. Актуализираният размер на общите преки щети представлява 2,1 % от регионалния БВП на засегнатия регион на ниво 2 по NUTS Йонийски острови (3 137 милиона евро по данни за 2014 г. на Евростат
                  2
                за EL62) и следователно надвишава прага от 1,5 % от регионалния БВП, определен в Регламента, за да бъде класифицирано бедствието като регионално.

               (5)Общите преки щети служат за основа при изчисляването на размера на финансовата помощ от Фонда. Финансовата помощ може да се използва само за покриване на основните неотложни и възстановителни действия, определени в член 3 от Регламента.

               (6)Що се отнася до въздействието на бедствието и последиците от него, поредица от катастрофални земетресения, чиято сила достига 6,1 по скалата на Рихтер, са разтърсили Левкада сутринта на 17 ноември 2015 г. Регистрирани са щети и в северните части на Итака и Кефалония. Последвали са няколко вторични труса. Двама души загиват, а осем души са ранени. Според експертите сеизмолози земетресението е изместило остров Левкада 36 cm на юг. Веднага е задействан Оперативният център на гръцката гражданска защита, като на засегнатото население са предоставени временно настаняване, подслон и храна. Земетресението уврежда 120 жилищни единици, от които 20 са счетени за неподходящи за обитаване. Освен това е докладвано за значителни щети на областните и общинските инфраструктурни мрежи, частните и обществени сгради (включително местната болница) и друга инфраструктура (пристанища, биологични мрежи), както и на културни обекти (главно църкви). Свлачища са затрупали и разрушили някои от най-важните за туризма плажове в западната част на острова.

               (7)Разходите за основни неотложни действия, допустими съгласно член 3, параграф 2 от Регламента, се оценяват от гръцките органи на 52, 374 милиона евро и са разбити по видове действия. Най-голяма част от разходите е свързана с транспортния сектор — над 38 милиона евро. Втората по големина част от разходите е свързана със защитата на културното наследство и възлиза на 7 милиона евро.

               (8)Засегнатият регион попада в категорията „по-слабо развити региони“ в рамките на европейските структурни и инвестиционни фондове (2014—2020 г.).. Гръцките органи не са уведомили Комисията за намерението си да преразпределят средства от програмата по европейските структурни и инвестиционни фондове към мерки за възстановяване.

               (9)Що се отнася до прилагането на законодателството на Съюза относно предотвратяването и управлението на риска от бедствия в момента не тече процедура за установяване на неизпълнение на задължение. Гърция, една държавите в Европа с най-висока сеизмична активност, се стреми да създаде рамка за превенция на рисковете от природни бедствия и рамка за управление. Първият гръцки Регламент за земетресенията (EAK-2000) е в сила от 1959 г. и е претърпял няколко изменения. Този Регламент е допълнен през 2003 г. с нова карта на сеизмичните рискови зони. Организацията за антисеизмично планиране и защита (ОАПЗ) е юридическо лице на публичното право и е под надзора на Министерство на инфраструктурата, транспорта и мрежите, като има за цел да се сведат до минимум пагубните последици от земетресенията.

               (10)Към датата на подаване на заявлението по отношение на Гърция нямаше задействана процедура за установяване на неизпълнение на задължение във връзка със законодателството на Съюза, свързано с характера на бедствието.

               (11)Гръцките органи потвърдиха, че допустимите разходи нямат застрахователно покритие.

               3.ОТРАЖЕНИЕ ВЪРХУ БЮДЖЕТА

               В Регламент (ЕС, ЕВРАТОМ) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020,
                  3
               , и по-специално в член 10 от него, се предвижда възможност за мобилизиране на средства от фонд „Солидарност“ на Европейския съюз в рамките на годишен таван от 500 милиарда евро (по цени от 2011 г.) над съответните функции от финансовата рамка. Условията за финансиране от фонда са представени в Регламент (ЕО) № 2012/2002 на Съвета, изменен с Регламент (ЕС) № 661/2014 на Европейския парламент и на Съвета от 15 май 2014 г. за създаване на фонд „Солидарност“ на Европейския съюз. В точка 11 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  4
                са определени редът и условията за мобилизиране на Фонда.

               Тъй като солидарността бе главното основание за създаване на Фонда, Комисията счита, че помощта от него следва да бъде прогресивна. Това означава, че според досегашната практика частта от щетите, надвишаваща прага за големи бедствия за мобилизиране на средства от фонда (т.е. 0,6 % от БНД или 3 милиарда евро по цени от 2011 г., в зависимост от това коя е по-малката сума), следва да води до по-голям интензитет на помощта в сравнение с щетите до този праг. Процентът, прилаган в миналото при определянето на отпусканите за големи бедствия средства, е 2,5 % от общите преки щети под прага и 6 % от тази част от щетите, които са над прага. Що се отнася до регионалните бедствия и бедствията, приети съгласно разпоредбата за „съседна държава“, ставката е 2,5 %.

               Помощта не може да надвишава прогнозната обща стойност на допустимите действия. Методиката за изчисляване на помощта по фонд „Солидарност“ бе изложена в годишния доклад за фонд „Солидарност“ за периода 2002—2003 г. и бе приета от Съвета и от Европейския парламент.

               Въз основа на заявленията, подадени от Гърция, изчислението на помощта от Фонда, което се основава на оценка на общите причинени преки щети, е както следва:

                        Бедствие

                        Преки щети
                        (милиони евро)

                        2,5 % от преките щети до прага
                        (в евро)

                        6% от преките щети над прага

                        Общ размер на предложената помощ
                        (в евро)

                        ГЪРЦИЯ

                        66,073

                        1 651 834

                        -

                        1 651 834

                        ОБЩО

                        1 651 834

               При приемане на бюджета за 2016 г. беше мобилизирана сума в размер на 50 000 000 EUR за извършването на авансови плащания, като съответните бюджетни кредити за поети задължения и за плащания бяха записани в бюджета. Като отчита констатираното при прегледа на заявленията
                  5
                и максималния възможен размер на безвъзмездните средства от Фонда, Комисията предлага да се мобилизират средства от Фонда в размер на 1 651 834 EUR от специално отделените за аванси средства в размер на 50 000 000 EUR от общия бюджет на Европейския съюз за финансовата 2016 година.

               Тъй като вече беше вече изплатена сума на стойност 164 798 EUR за авансови плащания от 10 %, в съответствие с член 4а, параграф 2 от Регламента, дължимото салдо, което трябва да бъде изплатено, възлиза на 1 487 036 EUR.

               След извършване на горепосочените авансови плащания, наличното салдо за извършване на авансови плащания в общия бюджет е 49 835 202 EUR. В съответствие с точка 11 от Междуинституционалното споразумение, с която се дава възможност за преразпределяне на бюджетни кредити, Комисията предлага да бъдат изтеглени 1 487 036 EUR от това налично салдо, необходими на Гърция. След плащането на остатъчното салдо, сумата от 48 348 166 EUR остава на разположение за допълнителни авансови плащания през 2016 г. в случай на нужда. Въз основа на наличната в момента информация, това се оценява като достатъчно, в случай на нови заявления, които бъдат получени през останалата част от годината.

               В случай на несъгласие ще бъде започната тристранна процедура съгласно точка 11 от Междуинституционалното споразумение
                  6
               .

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизирането на средства от фонд „Солидарност“ на Европейския съюз с цел предоставяне помощ на Гърция след земетресението, засегнало Йонийски острови през ноември 2015 г.

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз
                  7
               , и по-специално член 4, параграф 3 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  8
               , и по-специално точка 11 от него,

               като взеха предвид предложението на Европейската комисия,

               като имат предвид, че:

               (1)Фонд „Солидарност“ на Европейския съюз („Фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации, с цел да се покаже солидарност с населението на регионите, засегнати от природни бедствия.

               (2)Съгласно член 10 от Регламент (ЕС, Евратом) № 1311/2013 на Съвета максималната годишна сума, която Фондът не може да надхвърля, е 500 милиона евро (по цени от 2011 г.)
                  9
               .

               (3)На 5 февруари 2016 г. Гърция подаде заявление за мобилизиране на средства от фонда след земетресение, засегнало Йонийските острови през ноември 2015 г.

               (4)Заявлението на Гърция отговаря на условията за предоставяне на финансово подпомагане от Фонда, определени в член 4 от Регламент (ЕО) № 2012/2002.

               (5)Поради това Фондът следва да бъде мобилизиран, за да се предостави финансова помощ на Гърция,

               (6)С Решение (ЕС) 2016/252 на Европейския парламент и на Съвета
                  10
                се мобилизира фонд „Солидарност“ на Европейския съюз за предоставянето на сумата от 50 000 000 EUR под формата на бюджетни кредити за поети задължения и за плащания за извършването на авансови плащания за финансовата 2016 година. Тези бюджетни кредити са били използвани само в много ограничена степен. Следователно съществува възможност за финансиране на цялата сума за това мобилизиране на средства чрез преразпределяне на наличните бюджетни кредити за извършването на авансови плащания в общия бюджет на Съюза за финансовата 2016 година.

               (7)За да се сведе до минимум времето за мобилизиране на средства от Фонда, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               За общия бюджет на Съюза за финансова 2016 година фонд „Солидарност“ на Европейския съюз се мобилизира за предоставянето на сумата от 1 651 834 EUR на Гърция под формата на бюджетни кредити за поети задължения и за плащания.

               Пълната сума за мобилизираните средства, посочена в първа алинея, се финансират чрез бюджетните кредити, мобилизирани за изплащането на авансови плащания в бюджета на Съюза за финансовата 2016 година, като сумата, налична за авансови плащания се намалява съответно .

               Член 2

               Настоящото решение влиза в сила в деня на публикуването му в Официален вестник на Европейския съюз.

               То се прилага от … [датата на приемането му].
                  11*

               Съставено в Брюксел на  година.

                  За Европейския парламент
                        За Съвета

                  Председател
                        Председател

                     (1)
                  Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (OВ L 311, 14 ноември 2002 г., стр. 3).

                     (2)
                  Това се основава на последните данни на Евростат, получени през май 2016 г. Към момента на получаване на заявлението прагът бе изчислен въз основа на предварителни (по-високи) данни, в резултат на което предварително изчисленият праг от 48,7 милиона евро бе намален на 47,1 милиона евро. И в двата случая изискванията за прага са изпълнени и няма отражение върху размера на предлаганата помощ.

                     (3)
                  ОВ L 347, 20.12.2013 г., стр. 884.

                     (4)
                  ОВ С 373, 20.12.2013 г., стр. 1.

                     (5)
                  Съобщение до Комисията C(2016) 3872.

                     (6)
                  ОВ С 373, 20.12.2013 г., стр. 1.

                     (7)
                  OВ L 311, 14.11.2002 г., стр. 3.

                     (8)
                  ОВ С 373, 20.12.2013 г., стр. 1.

                     (9)
                  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (10)
                  Решение (ЕС) № 2016/252 на Европейския парламент и на Съвета от 25 ноември 2015 г. относно мобилизирането на фонд „Солидарност“ на Европейския съюз за извършването на авансови плащания ( ОВ L 47, 24.2.2016 г., стр. 5).

                     (11)
                   Датата да се попълни от Парламента преди публикуването в ОВ.


               ЕВРОПЕЙСКА КОМИСИЯ
            Брюксел, 25.11.2015
            COM(2015) 582 final
            2015/0265(NLE)
            Предложение за
            РЕШЕНИЕ НА СЪВЕТА
            относно сключването на Споразумение за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Република Корея е страна със значителен потенциал в областта на космическите технологии и тяхното приложение. Тя е активен ползвател на услугите на спътниковата навигация в различни сектори, сред които са транспортът, управлението на флота, науката и геодезията.

               На основание на разрешение, издадено от Съвета на 18 юли 2005 г., Европейската комисия проведе проговори за Споразумение за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна (наричано по-долу „Споразумението“). Споразумението беше подписано на 9 септември 2006 г. в съответствие с решение на Съвета относно подписването от 1 септември 2006 г.

               Подписалите държави — членки на Европейския съюз, и Република Корея приключиха съответните вътрешни процедури, свързани с влизането в сила на споразумението.

               В съответствие с член 218, параграф 6 от Договора за функционирането на Европейския съюз Комисията предлага на Съвета да вземе решение за сключване на Споразумението от името на Европейския съюз след одобрението на Европейския парламент.

               България, Хърватия и Румъния ще станат страни по Споразумението посредством сключването на протокол в съответствие с член 6, параграф 2 от съответните актове относно условията за присъединяване на Република България и Румъния и Република Хърватия и промените в договорите на Европейския съюз.

               2015/0265 (NLE)

               Предложение за

               РЕШЕНИЕ НА СЪВЕТА

               относно сключването на Споразумение за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 172 във връзка с член 218, параграф 6, буква а) от него,

               като взе предвид предложението на Европейската комисия,

               като взе предвид одобрението на Европейския парламент
                  1
               ,

               като има предвид, че:

               (1)в съответствие с Решение 2006/700/ЕО на Съвета от 1 септември 2006 г.
                  2
               , на 9 септември 2006 г. беше подписано Споразумение за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, което беше обвързано с условието за сключване на споразумението на по-късна дата

               (2)Със Споразумението се цели да бъде насърчено, улеснено и укрепено сътрудничеството между страните в областта на гражданската глобална спътникова навигация.

               (3)Споразумението следва да бъде одобрено от името на Европейския съюз,

               ПРИЕ НАСТОЯЩОТО РЕШЕНИЕ:

               Член 1

               Споразумението за сътрудничество в областта на гражданската глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, се одобрява от името на Европейския съюз.

               Текстът на споразумението е приложен към настоящото решение.

               Член 2

               Председателят на Съвета определя лицето, оправомощено да изпрати от името на Европейския съюз уведомлението, предвидено в член 18, параграф 1 от Споразумението, за да изрази съгласието на Европейския съюз за обвързване със споразумението и да направи следното уведомление:

               „Като следствие от влизането в сила на Договора от Лисабон на 1 декември 2009 г. Европейският съюз заменя Европейската общност и е неин правоприемник, като от тази дата упражнява всички права и поема всички задължения на Европейската общност. Следователно позоваванията на „Европейската общност“ се считат за позовавания на „Европейския съюз“ в текста на споразумението“.

               Член 3

               Настоящото решение влиза в сила в деня на приемането му. Настоящото решение се публикува в Официален вестник на Европейския съюз
                  3
               .

               Съставено в Брюксел на  година.

                     За Съвета

                     Председател

                     (1)
                  Одобрението е дадено на [… 201.. г.].

                     (2)
                  ОВ L 288, 19.10.2006, стр. 30.

                     (3)
                  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.